ISANDA LAUAS
Tere tulemast saatesse!
Mina olen Martti Ojares
ja mu tänane külaline on Tapani Rantajääskö.
Tere tulemast Tapani! - Tänan!
Uurisime eelmises saates sinu elu ja usklikuks saamise kohta.
Rääkisime palju ka sellest, millised ülesanded Jumal sulle andis,
kui Aafrikasse misjonitööle läksid
ja mis kõik seal toimus.
Teises saates aga uurime lähemalt üksikisiku evangeliseerimise kohta,
aga esialgu räägime veel Aafrikast.
Mis sul selles osas veel südamesse tõuseb?
Mulle meenus just Ssese saarestik.
Victoria järve loode osas asub selle-nimeline saarestik.
Läksin sinna koos ühe Robertiga ja rajasime seal koguduse.
Siis sealses usuvennad ütlesid:
"Seal kaugemal on veel üks saarestik,
mistõttu lähme seda ka evangeliseerima."
Nii istusingi koos teiste evangelistidega
pikka kitsasse aafrika paati
ja me sõudsime sinna.
Korraga tekkis troopiline torm, mis liikus kui seinana otse meie poole
ja ma mõtlesin, mis nüüd küll saab?
Üks pastoritest aga tõusis paadis püsti,
tõstis käed üles ja ütles: "Jeesuse nimel, taandu torm!"
Siis aga naeratas, istus tagasi ja hakkas edasi sõudma.
Meie suunas liikunud vihm ja torm pöördusid meist 10 kauguselt kõrvale
ja ma mõtlesin: "Milline Jumal meil ikka on!"
Nii läksimegi sinna saarestikku ja kuulutasime seal evangeeliumi.
Rajasid seal arvukalt kogudusi, mis tegutsevad tänaseni.
Mitmed seal olevad inimesed rajavad ka uusi kogudusi.
Idi Amini Dada valitsuse järel oli suur ärkamine.
Sõda ja üks armee olid kõik ära hävitanud.
Inimesed said suurtes hulkades usklikeks.
Loodi kogudusi ja piiblikoole.
Ma ise rajasin üksteise järel kaks piiblikooli.
Ühe ka Sudaani piiri lähedale.
Kui Rwanda sõda lõppes,
läksime ühe pastoriga Rwanda pealinna
ja rajasime ka seal ühe koguduse.
Nägime, kuidas inimestel on seal suur vajadus piibelliku õpetuse järele,
mispeale rajasin sinna piiblikooli, mida juhiti aastaid Soomest.
Mul olid päris õpetajad,
kelle sinna piiblikooli organiseerisin ja kes seda siis käigus hoidsid.
Pastorid üle Uganda
ja eriti veel noored pastorid, kellel on mobiiltelefonid
ja kes käisid ka selles koolis,
peavad minuga iga päev ühendust.
Täna hommikulgi olin mitmega neist ühenduses.
Olen iga päev ühenduses paljude kogudustega.
Sain mõni nädal tagasi E-kirja ühest Kanadas asuvast kogudusest.
Üks pastor saatis mulle sõnumi: "Ometigi leidsin su telefoninumbri!"
Ta rääkis, et ta oli 10-aastane,
kui ma olin käinud ta külas evangeeliumi kuulutamas.
"Ma võtsin Jeesuse vastu ja teenin Teda sellest päevast peale."
Siis ta veel tänas:
"Sa tõid mulle riideid ja ostsid mulle kingad,
nii nagu ka me kirikusse trummid.
Sa isegi ehitasid meile kiriku!"
Nüüd on ta pastor ühes Kanada koguduses.
Aitäh selle tunnistuse eest Jumala väest!
Inimestele saab tihti takistuseks majanduslik olukord ehk raha.
Kindlasti on see teema sinugi töös esile tõusnud,
aga Jumal on siiski aidanud.
Olen ikka öelnud,
et kõik see põhineb kahel kalal ja viiel leival
ehk anna sellest, mis sul on.
Ma ei pea tegema misjonitööd teiste rahadega,
vaid ma annan selle, mis mul on
ja Jumal on tõesti õnnistanud ning kandnud kõige eest hoolt.
Tuleme tagasi Soome.
Sul on südames,
et täidaksime misjonikäsku inimestega üks-ühele suheldes.
Et me poleks ainult koguduse sees,
aga et me kohtaks inimesi, kes ei tunne Jeesust.
Selles töös on ka TV7 sulle tuttavaks saanud
ja sa oled ka siin tegutsenud.
Kuidas sul üldse tekkis mõte ja arusaam
üksikisiku tasandil evangeliseerimisest?
See tekkis sellest,
et me kirikutes käib vaid käputäis inimesi.
Nii on mul sageli kahju sellest,
et me kuulutame väikestes kirikutes evangeeliumi
vaid mõnekümnele inimesele,
samas kui väljaspool kirikut
on tuhandeid ja kümneid tuhandeid inimesi,
kes ei tea Jumalast midagi.
Nii et me peame kohtuma inimestega.
Tagasi Soome tulles
istusin ühel jaanuarikuu päeval ja mõtlesin: "Jumal, aita mind,
kuidas ma saaksin nende inimestega kohtuda?"
Nii koostasin endale projekti:
"Tahan jõuda sel aastal 100-inimeseni.
Tahan nendega tutvuda ja rääkida neile Jeesusest.
Kuidas see oleks võimalik?"
Liitusin kõige võimalikuga. Läksin poliitikasse, tuletõrjesse jne.
Liitusin kõikvõimalike ühingutega.
Neid oli üle 20, kus olin sekretär või esimees.
Õppisin paljusid inimesi tundma ja pääsesin nende lähedale.
Aasta lõpus olin uhke -
olin saanud rääkida Jeesusest 100'le inimesele.
Oli see ka nii, et Jumal küsis su käest: "Miks sa rohkem ei küsi?"
Jah. Mäletan täpselt, et istusin vaikselt ja mõtlesin:
"Jess, sain sel aastal 100'le inimesele Jeesusest rääkida!
Ühtlasi palvetasin väga paljude inimeste eest."
Püha Vaim küsis: "Miks sa ei palveta 1000 inimese kõnetamise pärast?"
Vastasin: "Täiesti võimatu!"
Läks veidi aega mööda ja ma mõistsin,
et Püha Vaim ise küsis mu käest, miks ma ei palu endale 1000 inimest.
Hakkasin siis palvetama ja sain seejärel ameti,
mille abil olen kohtunud igal aastal vähemalt 1000-inimesega
ja saanud paljude eest ka palvetada.
Ükskord kuulutasin ühele abielupaarile
nende patud andeks
ja juhtisin nad TV7 juurde.
Toimetasid eelmisel aastal ka TV7 uudistelehes rubriiki "Suur hulk".
Räägi sellest lähemalt.
Mul on oma ettevõte,
mille alt ma tegutsen ja igasuguseid asju teen.
Üks firma saatis mulle 100 kristlikku lehte,
mille ma siis laiali jagasin.
Sain aru, et see leht oli tasuta ja eriti hea evangeliseerimise leht.
Lisaks oli seal vahel veel lisaleht koos telekavaga,
kust inimene võis loetud sõnumile leida veel lisa.
Korraldasin siis nii,
et lugesin nii enda piirkonnas kui naaberpiirkonnas Muonios kokku,
kui palju elanikke ja majapidamisi seal on
ja korraldasin siis neis piirkondades nende lehtede jagamist.
See toimus eelmisel aastal 4 korda
ja me jagasime selle käigus välja üle 18 500 lehe.
Tegime seda ametlike jagajate kaudu.
See jagamine toimus nii,
et üks rekka tõi need lehed kohale - 4500 lehte korraga.
Need toodi otse ametliku jagaja lattu
ja see jagaja jagas need koos muu postiga laiali.
See on majanduslikult eriti soodne lüke.
Jagamine on täiuslik.
Jagajad leiavad iga majapidamise üles.
Nad ei jaga sinna, kus on reklaamide paneku keeld.
Kogen suure õnnistusena seda,
et meil on ametlikud jagajad, kes seda tööd teevad.
On sulle selle kohta ka mingut tagasisidet tulnud?
Olen väga palju tagasisidet saanud.
Tegin ühel aastal oma lehte "Head sõnumid".
Aikamedia lubas teha seda heade sõnumite lehe,
kuhu panin sisse hea sõnumi.
Selle esi- ja tagaküljele trükiti Kittilä valda kujutavad kaaned.
Selles lehes olid lood meie valla kohta,
meile tuttavad inimesed jne.
Neid trükiti iga majapidamise jaoks ja neid oli üsna mitu tuhat.
Peale selle külastasin oma töö käigus sadat majapidamist.
Käisin 100-majapidamises ja küsisin:
"Kas teile tuli leht? Kas lugesite seda?
Kuidas teile meeldis ja kui palju inimesi seda luges?"
Maapiirkonnas vastas 99% inimestest: "Tuli, oli eriti hea ja huvitav."
Ainult 3-4 inimest vaid sirvisid seda lehte.
Osades majapidamistes oli leht juba tallele pandud
ja küsiti, kas neid tuleb veel juurde?
Sellega mõistsin,
kui suur tähtsus on lehtedel maapiirkonnas.
Seda loetakse.
See on täis evangeeliumi.
Mida sa siis tunned,
kui saad tagasisidet selle kohta, et seda loeti, see jõudis kohale
ja keegi on võtnud ka Jeesuse oma ellu vastu?
See ongi meie ülesanne -
rääkida Jeesusest kõigile ja igas kohas.
Evangeelium on nii väärtuslik asi,
et kellelgi poleks õigust kuulda seda kaks korda enne,
kui kõik on seda kasvõi ühe korra kuulnud.
Nagu mainisid, oled töötanud ühiskonna erinevatel tasanditel,
olles olnud nii volikogus kui valitsuses.
Lisaks sellele, et oled selle kaudu õppinud erinevaid inimesi tundma,
siis mida see sulle veel andis?
Olen olnud poliitikas üle 20 aasta ja olen endiselt mõnes juhatuses.
See kõik andis mulle nägemisvõimet,
kuidas ühiskondlike asjade eest hoolitsetakse,
millised erinevat tüüpi inimesed on sellesse kaasatud
ja millised on erinevate inimeste motiivid.
See kõik on avardanud väga palju.
Sa tunned kogu Lapimaa olukorda, kuna elad seal lähedal
ja sul on palju kontakte.
Palju on räägitud ärkamisest, mis algab Lapimaalt.
Millised on selle takistused
ja milline võiks olla selle ärkamise tõenäosus?
Takistuste kohta ei oska palju öelda,
sest eks hingevaenlane ole see, kes takistab,
aga me peame tegema tööd.
Sellest ei piisa,
kui me kuskil väikeses saalis hüüame: "Halleluuja! Lapi ärkamine!"
Me peame uksest välja minema ja inimestega kohtuma.
Kui me inimestega isiklikult ei kohtu,
siis ma ei usu, et võiksime oodata mingisugust ärkamist.
Tean paljusid, kes elavad kirikute lähedal.
Küsides: "Kas teate seda kirikut?", vastavad nad: "Teame."
"Olete seal kunagi käinud?" - "Ei. Meid ei huvita!"
Kuidas jõuda selliste inimesteni?
Kui iga usklik kohtuks isiklikult uskmatutega
ja räägiks neile Jeesusest,
siis usun, et ärkamine tuleb seda kaudu.
Jeesus, olles maa peal, rääkis Jumalariigist ja õpetas.
Samas aga tervendas paljusid inimesi
ja vabastas nad deemonlikest vägedest.
Ta rääkis sellisel moel Jumala tegudest.
Mis sa arvad, kas kaasaja inimesed
ei kuule mitte vähe Jumala tegudest?
Muule meenus üks juhus, kui läksin ühte korterisse tööle.
Täitsin seal mingeid pabereid,
kui korteri omanik tuli mu juurde, seisis paari meetri kaugusele
ja ütles: "Sa oled kristlane, usklik."
Küsisin: "Kust sa seda tead?"
Ta ütles, et ta nägi kirkust mu üle, kui ma uksest sisse tulin.
Siis sain aru, millega on tegu
ja läksin kohe vaimulikele asjadele üle.
Kuulutasin talle ta patud andeks ja ta sai usklikuks.
Tervisi sulle, kui sa seda saadet vaatad!
See oli tõeline ime.
Ühel päeval, kui ma autoga Rovaniemist põhja poole sõitsin,
ütles Püha Vaim mulle äkki:
"Tapani, peatu! Pead minema sinna majja."
ja Ta näitas mulle väikest punast maja tee ääres.
Peatasin tööauto keset liiklust ja sõitsin sinna õuele.
Mõtlesin: "Olgu, ma lähen."
Peatasin auto otse seal õues ja Püha Vaim ütles mulle:
"Tapani, kui sa uksest sisse lähed, ütle kohe, et oled usklik mees."
Vastasin: "Jaa jaa, küll ma ütlen."
Tunnistasin enesele, et ma kuulsin seda häält.
Läksin, koputasin ja ütlesin, kes ma olen.
Ühtlasi ütlesin ka, et olen usklik.
Minust veidi vanem mees istus niimoodi laua taga
ja ütles: "Ma just mõtlesin, mida tähendab usklikuks saamine."
Tal oli ka Piibel seal,
aga ta ütles, et ta ei saa sellest raamatust midagi aru.
Ütlesin, kes ma olen
ja seletasin talle, kuidas saada usklikuks.
Siis aga palvetasin selle mehe eest ja läksin ära.
Ta suri peale seda mingil ajal.
See ongi nii,
et paljud lähevad teadmatusest nö valele aadressile.
Soome on põhimõtteliselt olnud kristlik maa.
Nüüd aga on see justkui paganlik maa.
Nii on meil palju palvetamist ja tööd ees.
Kui vaadata seda aega, kus koroona on valitsenud 2 aastat,
siis inimestel on endisest rohkem üksildust, vaeva ja muret.
Sa küll ütlesid: "Ärge muretsege!", aga see mure tuleb nagu lööklaine.
Seetõttu ka, mida tahaksid öelda kristlastele?
Olge julged! Ärge kartke!
Sest Jumala Sõna on endiselt väeline ja kehtiv.
Nii suunan ise inimesi alati tundma Jeesust
ja kui ma näen, et nad ei käi kuskil kirikus
ja neid ei saa kuidagi ühtegi kirikusse,
siis ma üldiselt küsin, kas neil on kodus telekas?
Tavaliselt on.
Küsin siis, kas nad näevad TV7't või mõnda muud kristlikku kanalit?
Nii olen väga paljudele avanud tee TV7 juurde,
öeldes, et sealt nad saavad näha vaimulikke saateid.
Ühtlasi usun, et Püha Vaim juhib neid nii,
et nad leiavad sealt seda, mida nad just sel hetkel vajavad.
Keegi ütles, et Euroopas, kus elab 700 miljonit inimest,
on ainult ehk 5% usklikud ja päästetud.
Nii on üksikisiku tasandil tehtav töö ikka väga suur töö,
sest pole palju kuulutajaid.
Aga televisioon on see,
mille kaudu saab seda sõnumit edasi viia.
Jah, rohujuure tasandil tehtav töö on ka ülimalt oluline,
aga teletöö samas sütitab inimeses tahte
kuulda Jeesusest.
Seda enam, et telearhiivi kaudu võib neid saateid ikka ja jälle vaadata.
Olen paljudele - ehk isegi sadadele näidanud,
kuidas leida Youtube'st kristlikke kanaleid
ja erinevaid jutlusi ning kõnesid
just selle järgi,
kui palju inimene on huvitatud vaimulikest asjadest.
Kui nad on kodus üksi ja masenduses,
siis väga paljud lähevad vaatavad ja kuulavad neid.
Ja see on alati Jumala töö, kui inimene saab usklikuks. - Just.
Millised on su unistused?
Sul on ju veel ees paarkümmend head aastat
rääkida Jeesusest nii nagu Aafrikas, nii ka Soomes.
Mis asjad võiksid sind huvitada?
Või mida Püha Vaim võiks sulle anda?
Aafrika on koht, kus mul on mitu "õnge vees".
Mul on seal palju kogudusi, kes minuga ühendust hoiavad.
Nad paluvad ka vaimulikku ja rahalist abi,
sest neil on tõsiseid probleeme ja seda eriti ka orbudega.
Soovin, et sinna võiks rajada veel koole.
Rajasin 2006. aastal kooli Uganda keskossa,
kus on praegu 450 last.
Olin täna hommikulgi mitmetega sealt ühenduses.
Praegu on seal koolis suur hulk lapsi.
Kool algab Jumala Sõnaga
ehk siis selles koolis õpetatakse muu kõrval
ka Jumala Sõna.
Olen näinud, kuidas nende õpilaste seast
tekib suur hulk evangeliste,
kes lähevad oma piirkonda evangeeliumi kuulutama.
Aafrika laste ja noortetöösse tuleb panustada
ja seda ma iga päev teengi.
Ajaloo jooksul on Soomest läinud Aafrikasse
palju misjonitöö tegijaid.
Täna on olukord selline,
et paljud on tulemas Soome Jeesusest rääkima.
On ju imeline olukord? Või kummaline?
Jah. Mitmed sealsed pastorid ütlevad mullegi:
"Aita, et saaksin tulla teie juurde evangeeliumi kuulutama!"
Väga paljud küsivad: "Millal ma saaksin tulla?
Kas ma saaksin tulla kuulutama?"
Nii olen öelnud neile: "Ärge tulge.
Meil on koguduses 10 inimest,
samas kui teil võib olla 100 või 1000 inimest.
Nii et olge teie seal ja ma aitan teid seal."
Aga küllap ma ikka mõne aafriklase ka siia külla toon.
Nüüd aga on vaba sõna koht.
Ütle nüüd vaatajatele, mida Püha Vaim sulle öelda annab!
Evangeelium on väga väärtuslik asi.
Tegelikult ei võiks keegi seda kuulda teist korda enne,
kui igaüks on seda ühe korra kuulnud.
Evangeeliumi peab kuulutama. See on sama, kui Coca-Cola.
Olen kuulanud Jukka Normanni jutlusi ja kõnesid,
kes tõi hea näite Coca-Cola kohta.
Kõik teavad Coca-Colat ja ometi reklaamitakse seda pidevalt.
Igal pool on näha Coca-Cola reklaami.
Inimesed teavad, mis see Coca-Cola on.
Sama on evangeeliumiga.
Me peame evangeeliumi pidevalt edasi levitama.
Kõikvõimalikel viisidel.
Ajalehetöö on minu meelest üks töö, mis hõlmab hästi suurt hulka inimesi.
Jõuame selle kaudu inimesteni
ja see moodus on majanduslikult eriti soodne.
Peame ohverdama vaid mõned tuhanded eurod,
et evangeliseerida sellega suuri maa-alasid.
Ajalehed jõuavad inimesteni.
Peame alati ja kõikvõimalikel viisidel evangeeliumi esil hoidma.
Tahaksin, et kogudused ärkaksid ajalehetööks.
TV7'l on tasuta ajaleht.
See on väga kena, sest seal on veel ka lisaleht.
Samas leidub Soomes veel üsna mitu kristlikku ajalehte.
Need on head kristlikud ajalehed,
mida trükitakse erinevate koguduste poolt.
Neid on hea jagada ja levitada.
sest saaki saab vaid siis, kui me külvame.
Meil on veel mõni minut aega,
mistõttu räägime sellest,
kui keegi vaataja kogeb, et ta tahaks aidata kaasa Aafrika töös -
saada sponsoriks jne.
Räägi natuke sellest sponsorlusest.
Jaga kasvõi mõnda interneti lehekülge või muud aadressi,
et kui keegi on huvitatud olema sponsor
või muul moel aitama,
siis kuidas see asi saaks toimida?
Mul on Aafrikas mitu kooli
ja ka mitu kogudust, kes on rajanud väikesi koole
ja kes näevad ka orbudega vaeva.
Meil on Facebookis lehekülg: Shaona Africa,
mida haldab minu töökaaslane Emmanuel Kabambi.
Facebooki kaudu sain sinna ühte kooli kõik, mida seal vajati.
Shahona tähendab "Jumal on näinud laste vajadusi".
Facebooki abil saime käima panna terve kooli,
kus on praegu üle 400 lapse.
Sinna ehitati hooned ja kooli söökla
ja eelmisel aastal sain sinna ka puurkaevu.
Meil on ka palju väikesi kogudusi,
kes küsivad kogu aeg: "Kas saate meid aidata?"
Ehk oleks parem anda inimestele mõni kergem aadress,
kui see, mida ennist mainisid.
Aga see tuleb vist ka ekraanile.
Samas võib minuga Facebookis otse ühendust võtta
ja ma suunan teid edasi.
Tapani Rantajääskö.
See on olnud üks me töövahenditest.
Räägi veel Aafrikas toimunud imedest.
Neid on sul suur virnatäis,
aga vali välja mõni Jumala ime.
Räägiksin hoopis ühest imest Soomes.
Mõtlesin ühel päeval,
et tahan leida teatud külast inimese, kellele rääkida Jeesusest.
Sõitsin sinna külla ja läksin kohalikku baari.
Võtsin 1-2 tassi kohvi ja ajasin juttu, mõeldes: "Siin küll kedagi sellist pole"
Ukseavas istus üks soomlasest mees ja ma läksin tema juurde juttu ajama.
Ta ütles mulle otse: "Sa oled usklik!"
Küsisin: "Kust sa seda tead?"
- "Nägin seda, kui sa uksest sisse tulid."
Nii saime kohe vaimulike asjade osas jutule.
Kohtasin ka üht teist meest siin Soomes.
Olin küll tööst nii väsinud,
et ei suutnud enam mingitest vaimulikest asjadest rääkida,
aga ometi läks jutt vaimulike asjade peale
ja ta puhkes nutma, öeldes:
"Nägin, et oled usklik, kui sa uksest sisse tulid!"
Seejärel me vestlesime, kuulutasin talle evangeeliumi
ja ma palvetasin ta eest.
Nii et imesid juhtub ka Soomes.
Aafrikas juhtus palju rohkem, sest seal olid meil suured inimmassid.
Kuulutasime ühes kohas evangeeliumi koos kahe töökaaslasega.
Katolik kirik ütles:
"Protestandid on halvad. Ärge minge sinna!"
Järgmisel päeval oli meil taas koosolek tulemas.
Jumal oli eelmisel päeval tervendanud ühe naise,
kellel oli kuivanud käsi.
Ta sirutas selle niimoodi välja.
Naine käis ümber küla ja rääkis:
"Vaadake, mida protestantide Jumal mulle tegi!"
Õhtusel koosolekul oli terved inimmassid kohal.
Inimesed tulid vaatama,
milline on protestantide Jumal, kes võib tervendada.
Alati, kui läksime uude piirkonda,
kus selle põlvkonna ajal polnud evangeeliumi kuulutatud,
tegi Jumal seal mingi konkreetse ime.
Näiteks halvatu hakkas kõndima, pime sai nägijaks jne.
Alati oli 1-2 imet.
Ütlesin kodus naisele reisile minnes mitu korda,
et huvitav, mis ime Jumal jälle teeb, kui uude piirkonda läheme.
See oli tunnistus sellest, et see Sõna on tõde.
Jeesus on ainuke tee Jumala juurde. Mingeid muid teid sinna pole.
Kui mõelda praegusele ajale - Ukraina ja Venemaa vahelisele kriisile,
siis see, mis sellest saab, seda teab ainult Jumal.
Aga paljud sellised asjad sünnivad ka seetõttu,
et jumalatus on Euroopas võimsalt levinud.
Jeesusest väga palju ei räägita.
Jumalast küll, aga millisest jumalast? Neid jumalaid on palju.
Nii võib see olla Jumalale suureks mureks, kui Ta meid vaatab.
Või mis sa sellest arvad?
Jeesus ütles: "Mina olen tee, tõde ja elu.
Ükski ei pääse Isa juurde muidu, kui ainult minu kaudu."
Üks inimene meie kogudusest rääkis keeltes.
Ta rääkis kord ka inglise keeles.
Ta ei osanud muidu sõnagi inglise keelt
ja ma tõlkisin teda.
Sealt tuli sõnum:
"Ilma Jeesuseta ei näe mitte keegi Jumalat."
See on nimi, mis on üle kõigi nimede. - Jah.
Aitäh Tapani selle teise saate eest
ja veelkord aitäh ka esimese saate eest!
Jumal olgu koos sinuga,
kui liigud palvetades ja kuuldes nagu sa ütlesid.
Nii käid iga päev palves ja kuuldes.
Aitäh ja Jumal õnnistagu sind!
Soovides toetada Eesti TV7 tööd,
võite helistada 900 1770 (kõne hind 10)
või annetada pangaülekandega, leides me andmed www.tv7.ee Aitäh!
Tõlge: Raul Jürimaa